22/12/2014 | Administración LocalMunicipal
Cambre
Anuncio de aprobación definitiva Ordenaza fiscal número 22

O Concello de Cambre en sesión ordinaria do Pleno de 30 de outubro de 2014 acordou establecer como feito impoñible o cobro por uso de dominio publico no caso de caixeiros automáticos e elementos análogos adosados a edificios con acceso directo a vía publica e aprobar provisionalmente a Ordenanza fiscal nº 22, reguladora da taxa por aproveitamentos especiais da vía pública con caixeiros automáticos e outros elementos análogos adosados ós edificios e con acceso directo dende a vía pública, que en cumprimento do disposto polo artigo 17.4 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, se fai público a continuación: En uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, Reguladora das Bases do Réxime local, e de conformidade co disposto nos artigos 15 a 19 do Real Decreto lexislativo 2/2004, do 5 de marzo, polo que se aproba o Texto refundido da Lei Reguladora das Facendas Locais, e artigo 331 da Lei 5/1997, do 22 de xullo, da Administración local de Galicia, este Concello establece a Taxa por aproveitamentos especiais da vía pública con caixeiros automáticos e outros elementos análogos, que se rexerá pola presente Ordenanza fiscal, as normas da cal atenden ó previsto nos artigos 57 e 20.3 do citado Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Son obxecto desta ordenanza os aproveitamentos da vía pública e terreos de dominio público con caixeiros automáticos e demais aparatos de que se serven as entidades financeiras para prestar os seus servizos, e outros análogos, achegados ós edificios, por implicar un aproveitamento especial da vía pública ou unha especial intensidade de uso da mesma, en caso de goce de espazos sen pechar, abertos ó uso público. A Ordenanza non será de aplicación ós casos de caixeiros sitos en espazos delimitados por elementos permanentes de peche. Son suxeitos pasivos das taxas reguladas nesta ordenanza: 1) As persoas físicas ou xurídicas beneficiarias da utilización privativa ou aproveitamento especial do dominio público ou a quen afecte ou beneficie, persoalmente ou nos seus bens, os servizos ou actividades públicos que constitúan o seu feito impoñible e en calquera caso, a entidade financeira titular do caixeiro automático.2) Se é o caso, terán a consideración de suxeitos pasivos as herdanzas xacentes, comunidades de bens e demais entidades que, carentes de personalidade xurídica, constitúan unha unidade económica ou un patrimonio separados susceptible de imposición.3) Os beneficiarios dun aproveitamento continuado que figuren no correspondente padrón, en tanto non presenten a baixa, aínda no caso de que cesasen no aproveitamento, mesmo cando o cesamento no dito aproveitamento se deba a causas non imputables ó contribuínte. Non se concederán máis exencións ou bonificacións que as expresamente previstas nas Leis ou as derivadas de tratados internacionais. A contía das taxas reguladas nesta ordenanza será por unidade de caixeiro automático ó ano de 438 euros. Establécese a obriga, a efectos de practicar a correspondente liquidación, de declarar perante a Administración tributaria a instalación e a desinstalación do caixeiro. A obriga de pagamento das taxas reguladas nesta ordenanza nace no momento de obter a preceptiva autorización ou ó comezar o aproveitamento especial, coa instalación do correspondente caixeiro. No caso de caixeiros xa instalados no momento aprobación desta ordenanza a obriga nacerá no momento de publicación da mesma. A preceptiva autorización deberá obterse da Administración municipal previamente ó exercicio do aproveitamento. Para os caixeiros exteriores xa existentes e que conten coa licenza municipal, comezarán a aboar a tarifa dende a entrada en vigor desta ordenanza.1.- Para gozar dos aproveitamentos especiais e utilizacións privativas da vía pública, as persoas interesadas deberán solicitar a oportuna autorización. En todo caso estes aproveitamentos axustaranse segundo ó disposto no Regulamento de bens das entidades locais aprobado polo Real decreto 1372/1986.2.- O aproveitamento entenderase prorrogado mentres non se presente baixa debidamente xustificada polo interesado. A tal fin, os suxeitos pasivos deberán presentar a oportuna declaración no prazo dun mes seguinte a aquel no que se retire a instalación. As declaracións de baixa dos aproveitamentos prorrogados ou continuados producirán efectos no ano seguinte a aquel en que fosen formuladas.1.- O período impositivo coincidirá co ano natural e a taxa comezará a devengarse o primeiro día do ano, sendo as súas cotas irreducibles. Non obstante, cando o inicio ou cese do aproveitamento se leve a cabo unha vez iniciado o período impositivo, procederase ao prorrateo da tarifa en función dos trimestres naturais incluído aquel en que se produce o inicio ou cese.2.- A liquidación da taxa realizarase mediante padróns anuais, excepto no caso de inicio de actividade que se xestionará en réxime de autoliquidación. a) No caso de novos aproveitamentos, o pago realizarase mediante autoliquidación e ingreso nas contas correntes restrinxidas e operativas municipais antes de retirar a correspondente licenza no modelo que a tal efecto aprobe o órgano competente. Este ingreso terá carácter de depósito previo, de conformidade co disposto no artigo 26.1. a) do texto refundido da Lei Reguladora das Facendas Locais aprobado mediante Real Decreto Lexislativo 2/2004, do 5 de marzo, quedando sometida a autoliquidación ao réxime de comprobación previsto no artigo 120.2 da Lei 58/2003, do 17 de decembro Xeral Tributaria e no artigo 126 e seguintes do Real Decreto 1065/2007, do 27 de xullo, polo que se aproba o Regulamento xeral das actuacións e dos procedementos de xestión e inspección tributaria e de desenvolvemento das normas comúns dos procedementos de aplicación dos tributos. b) Tratándose de concesións de aproveitamentos xa autorizados e prorrogados, unha vez incluídos nos padróns ou matrículas desta taxa, por anualidade consonte ao Regulamento Xeral de Recadación, no primeiro semestre do ano natural e nas datas de ingreso en período voluntario que se determinen pola Presidencia no calendario fiscal. c) Os contribuíntes incorporados no padrón fiscal poderán realizar o ingreso anual da taxa mediantedomiciliación bancaria, a través dos modelos normalizados de declaración de conta corrente que teña establecidos esta Entidade local. En todo o relativo á cualificación das infraccións tributarias así como á determinación das sancións que polas mesmas correspondan en cada caso, aplicarase o réxime establecido na Lei xeral tributaria e nas disposicións que a complementen e desenvolvan. Para todo o non previsto expresamente nesta ordenanza será de aplicación directa a regulación contida nos artigos 20 a 27 do Real decreto lexislativo 2/2004, do 5 de marzo, polo que se aproba a Texto refundido da Lei Reguladora das Facendas Locais, e demais normas concordantes de réxime local, e subsidiariamente os artigos 24 a 27 da Lei 8/1989, do 13 de abril, de Taxas e Prezos Públicos, e preceptos concordantes da Lei Xeral Tributaria e da Lei Xeral Presupostaria. A teor do disposto no artigo 6º, para os aproveitamentos existentes no momento da entrada en vigor desta Ordenanza, o pago realizarase mediante a incorporación de oficio no primeiro padrón anual que se liquide dos obrigados ao pago, con aplicación do establecido no artigo 8º en canto ao prorrateo da tarifa en función dos trimestres naturais. Queda derogada a ordenanza nº 22 reguladora da taxa por aproveitamentos especiais da vía pública con caixeiros automáticos, adosados aos edificios e con acceso directo dende a vía pública. A presente ordenanza entrará en vigor o día da súa publicación no Boletín Oficial da Provincia, permanecendo en vigor ata a súa modificación ou derrogación expresa.» Transcorrido o prazo de exposición ao público dos acordos, non se presentaron reclamacións. Por isto, de conformidade co establecido no artigo 17.3 do Real decreto lexislativo 2/2004, quedan definitivamente aprobados, comenzando a aplicarse a partir do día da publicación do anuncio da súa aprobación definitiva no boletín oficial da provincia, permanecendo en vigor ata a súa modificación ou derrogación expresa. As ordenanzas fiscais vixentes na actualidade non sinaladas nos acordos precedentes continuaran vixentes ata que non se acorde a súa modificación ou derrogación. Contra ditos acordos, os interesados poderán interpoñer recurso contencioso-administrativo no prazo de dous meses contados dende o día seguinte ó da publicación destes acordos no boletín oficial da provincia. Cambre, 17 de decembro de 2014 A concelleira delegada de Economía, Facenda, Promoción Económica e Consumo (RA núm.1.000, do 17/6/2011) Marta María Vázquez Golpe